|  |  |  |  |
| --- | --- | --- | --- |
| Učiteljica: Dragana Radovan, prof. | | | |
| Razredni odjel:  5. f | | Red.br.sata: | Nadnevak: a) 9. studenoga 2016.  b) 10. studenoga 2016. |
| Naziv nastavne jedinice: a) 1. školska zadaća – priprema i pisanje - dvosat  b) Analiza i ispravak 1. školske zadaće | | | |
| Nastavno područje:  jezično izražavanje - pisano | | Tip nastavnoga sata:   1. dvosat; vježba i pisana provjera 2. analiza, ispravak | Nastavni oblici:  frontalni, individualni |
| Operacionalizirani ciljevi | | a) - podsjetiti se vježbi pisanoga izražavanja s prethodnih sati  - proučiti upute i pitanja  - odgovarati na pitanja te uz pomoć učitelja stvaralački primijeniti stečena znanja – stvaranje vezanoga teksta: opis osobe – subjektivni, pričanje  b) pregledati svoj sastavak, uočiti označene pogrješke, analizirati ih i pravilno ispraviti u školskoj zadaći, (prepisati s ploče najočitije i specifične pogrješke svih tipova, ispraviti ih i točno napisati) | |
| Zadaće: | Učenik će : | | |
| a) obrazovne | a) pravilno napisati zaglavlje zadaćnice, napraviti plan sastavka prema temi (voditi se pripremljenim pitanjima), prepisati čistopisom pisanim (uglavnom) slovima, pazeći na gramatičku i pravopisnu ispravnost i razvidnost (tri odjeljka)  b) ispravljanjem pogrješaka ponoviti, utvrditi i dodatno uvježbati načine pravilnog pisanog izražavanja | | |
| b) odgojne | razvijati radne navike, strpljivost, urednost. | | |
| c) funkcionalne | razvijati sposobnosti uživljavanja, promišljanja, zaključivanja, maštanja. | | |
| d) komunikacijske | a) slušati i čitati upute, jasno i razgovjetno postavljati pitanja, pisati vezani tekst  b) slušati analizu, čitati u sebi i naglas, pisati, ispisivati, zapisivati; raspravljati | | |
| Tijek sata (artikulacija)  a)  Najava. Upute o zaglavlju. Tema. Upute o temi i načinu rada. Samostalni rad učenika.  b)  Osvrt na uspjeh i ocjene.  Pisanje ispravka – prepisati cijeli sastavak ispravljajući pogrješke. | | | |
| Nastavni materijal   * listić s detaljnim uputama * školska zadaća | | | |
| Kratko opisati jednog profesora ili profesoricu –– vođena pitanja | | | |
| Postupci i oblici vrednovanja i samovrednovanja   * ocjenjivanje školskih zadaća: pravopis, gramatika; točnost sadržaja prema temi, potpunost sadržaja; stil: rječnik i oblikovanje rečenica | | | |

Pisana priprava za Hrvatski jezik

Plan ploče (a)

1. školska zadaća

9. studenoga 2016.

Moj(a) profesor(ica)

Plan ploče (b) Ispravak 1. školske zadaće, 10. studenoga 2016.

\* ovisi o učeničkim pogrješkama

upute za 1. školsku zadaću

Moj(a) profesor(ica)

* opiši profesora ili profesoricu po izboru
* opiši njegov/njezin izgled, osobine, svoje osjećaje i mišljenje o toj osobi
* u **prvom** odjeljku imenuj koga ćeš opisivati te napiši što predaje
* u **drugom** odjeljku opiši detaljno njezin izgled, počni od glave i lica pa zatim na odjeću i pokrete; pokušaj se lijepo izraziti, koristi usporedbe (ima **crnu kosu kao noć**) i epitete (**veliku, sivu** torbu)
* u **trećem** odjeljku napiši što misliš o toj osobi, je li njegovo/njezino zanimanje teško ili ne, kako se ponaša prema tebi, kako ti je s njim ili s njom na satu

pitanja:

1. odjeljak - Koga ćeš opisivati? Što ta osoba predaje?
2. odjeljak - Koliko je visok/visoka? Kakve mu/joj je boje kosa? Ima li veliki ili mali nos? Što obično nosi kada ulazi u razred? Kako se odijeva najčešće? Voliš li kada imate taj predmet koji predaje? Zašto? Voliš li razgovarati s njim/njom?
3. odjeljak – Kako se ponaša prema tebi na satu? Što ti misliš o tom profesoru/toj profesorici?